2016. gada 7. jūnijā Rīkojums Nr. 326

Rīgā (prot. Nr. 28 28. §)

**Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos**

1. Saskaņā ar 2005. gada 3. oktobrī parakstītā Latvijas Republikas valdības un Azerbaidžānas Republikas valdības ekonomiskās, zinātniskās, tehniskās un kultūras sadarbības līguma 10. pantu apstiprināt darbam Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos Latvijas Republikas pārstāvju grupu (turpmāk – pārstāvju grupa) šādā sastāvā:

Pārstāvju grupas vadītājs

U. Augulis – satiksmes ministrs

Pārstāvju grupas vadītāja vietnieks

J. Stinka – Ekonomikas ministrijas valsts sekretārs

Pārstāvju grupas locekļi:

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

D. Ivsiņa – Izglītības un zinātnes ministrijas Augstākās izglītības, zinātnes un inovāciju departamenta vecākā referente

G. Lapsa – Ārlietu ministrijas Austrumeiropas un Centrālāzijas valstu nodaļas otrais sekretārs

Z. Liepiņa – Ekonomikas ministrijas valsts sekretāra vietniece

J. Maklakovs – Latvijas Republikas ārkārtējais un pilnvarotais vēstnieks Azerbaidžānā

B. Margēviča – Satiksmes ministrijas Tranzīta politikas departamenta direktora vietniece

R. Muciņš – Vides aizsardzības un reģionālās attīstības ministrijas valsts sekretārs

K. Ozoliņš – Satiksmes ministrijas valsts sekretārs

U. Reimanis – Satiksmes ministrijas valsts sekretāra vietnieks

N. Sakss – Finanšu ministrijas Fiskālās politikas departamenta direktors

L. Šerna – Veselības ministrijas Eiropas lietu un starptautiskās sadarbības departamenta direktore

S. Šmite – Izglītības un zinātnes ministrijas Politikas iniciatīvu un attīstības departamenta vecākā eksperte

A. Zeltiņš – Ārlietu ministrijas Ārējās tirdzniecības un ārējo ekonomisko sakaru veicināšanas departamenta Ārējo ekonomisko sakaru veicināšanas nodaļas vadītājs

Pārstāvju grupas atbildīgā sekretāre

D. Šikova – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā eksperte

2. Pārstāvju grupas vadītājam ir tiesības apstiprināt pārstāvjus darbam apakškomisijās un darba grupās.

3. Atzīt par spēku zaudējušu Ministru kabineta 2012. gada 13. novembra rīkojumu Nr. 537 "Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos" (Latvijas Vēstnesis, 2012, 181. nr.; 2013, 76. nr.).

Ministru prezidenta vietā –

finanšu ministre Dana Reizniece-Ozola

Ministru prezidenta biedrs,

ekonomikas ministrs Arvils Ašeradens